CELEX: 32015R1006
Language: fi
Date: 2015-06-25 00:00:00
Title: Komission asetus (EU) 2015/1006, annettu 25 päivänä kesäkuuta 2015, asetuksen (EY) N:o 1881/2006 muuttamisesta siltä osin kuin kyse on elintarvikkeissa olevan epäorgaanisen arseenin enimmäismääristä (ETA:n kannalta merkityksellinen teksti)

26.6.2015   
            
            
               FI
            
            
               Euroopan unionin virallinen lehti
            
            
               L 161/14
            
         KOMISSION ASETUS (EU) 2015/1006,
   annettu 25 päivänä kesäkuuta 2015,
   asetuksen (EY) N:o 1881/2006 muuttamisesta siltä osin kuin kyse on elintarvikkeissa olevan epäorgaanisen arseenin enimmäismääristä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) vahvistetaan tiettyjen elintarvikkeissa olevien vierasaineiden enimmäismäärät.
            
         
               (2)
            
            
               Euroopan elintarviketurvallisuusviranomaisen, jäljempänä ’EFSA’, alainen elintarvikeketjun vierasaineita käsittelevä tiedelautakunta, jäljempänä ’CONTAM-lautakunta’ antoi 12 päivänä lokakuuta 2009 lausunnon elintarvikkeissa olevasta epäorgaanisesta arseenista (3). Tässä lausunnossa CONTAM-lautakunta totesi, että FAO:n ja WHO:n yhteisen elintarvikelisäaineita käsittelevän asiantuntijakomitean (JECFA) väliaikaiseksi siedettäväksi viikkosaanniksi (PTWI) asettama 15 μg/painokilo ei enää ole asianmukainen, koska tietyistä tiedoista on käynyt ilmi, että epäorgaaninen arseeni aiheuttaa ihosyövän lisäksi keuhkosyöpää ja virtsarakon syöpää ja että JECFA:n tarkastelemia altistustasoja alhaisemmilla tasoilla on havaittu monia haitallisia vaikutuksia.
            
         
               (3)
            
            
               CONTAM-lautakunta yksilöi viiteannoksen alemman luottamusvälin (BMDL01) arvoiksi 0,3–8 μg painokiloa kohti päivässä keuhkosyövän, ihosyövän ja virtsarakon syövän sekä ihovaurioiden osalta. Tieteellisessä lausunnossa todettiin, että eurooppalaisten keskiverto- ja suurkuluttajien arvioitu altistuminen elintarvikeperäiselle epäorgaaniselle arseenille asettuu yksilöidylle BMDL01-arvojen vaihteluvälille ja että altistumismarginaali on näin ollen vähäinen tai sitä ei ole lainkaan, eikä joillekin kuluttajille aiheutuvan riskin mahdollisuutta voida sulkea pois.
            
         
               (4)
            
            
               Tieteellisen lausunnon mukaan elintarvikeperäiselle inorgaaniselle arseenille altistuvat eniten riisin suurkuluttajat Euroopassa, kuten tietyt etniset ryhmät, ja alle kolmivuotiaat lapset. Elintarvikeperäiselle epäorgaaniselle arseenille altistuminen, myös riisipohjaisista elintarvikkeista, on alle kolmivuotiaiden lasten keskuudessa arvioitu yleisesti noin kaksin- tai kolminkertaiseksi aikuisiin verrattuna.
            
         
               (5)
            
            
               Koska epäorgaanisen arseenin analyysi on luotettava riisin ja riisipohjaisten tuotteiden osalta, epäorgaaniselle arseenille olisi vahvistettava enimmäispitoisuudet riisissä ja riisipohjaisissa tuotteissa. Arseenipitoisuus huomioon ottaen olisi ehdotettava eriytettyjä enimmäismääriä.
            
         
               (6)
            
            
               Tieteelliset tiedot siitä, tarvitseeko kiehautetun (parboiled) hiotun riisin osalta vahvistaa erityinen enimmäismäärä, on saatu vasta äskettäin. Tämän vuoksi jäsenvaltioiden olisi kerättävä lisätietoja ennen 1 päivää tammikuuta 2018 epäorgaanisen arseenin pitoisuudesta tässä hyödykkeessä, jotta voidaan vahvistaa erityisen enimmäismäärän tarpeellisuus tämän hyödykkeen osalta ja arvioida enimmäismäärää uudelleen.
            
         
               (7)
            
            
               Esiintymistiedot osoittavat, että riisivohvelit, riisivohvelikeksit, riisikeksit ja riisikakut voivat sisältää suuria epäorgaanisen arseenin pitoisuuksia, ja näillä hyödykkeillä voi olla merkittävä vaikutus ravinnon kautta tapahtuvaan imeväisten ja pikkulasten altistumiseen. Tämän vuoksi näille hyödykkeille olisi harkittava erityistä enimmäismäärää.
            
         
               (8)
            
            
               Riisi on tärkeä ainesosa monissa imeväisille ja pikkulapsille tarkoitetuissa elintarvikkeissa. Tämän vuoksi tälle hyödykkeelle olisi vahvistettava erityinen enimmäismäärä, kun sitä käytetään ainesosana tällaisten elintarvikkeiden valmistuksessa.
            
         
               (9)
            
            
               Jäsenvaltioille ja elintarvikealan toimijoille olisi annettava aikaa sopeutua tässä asetuksessa vahvistettuihin uusiin enimmäismääriin. Näiden tuotteiden sisältämän arseenin enimmäismäärien soveltamista olisi sen vuoksi lykättävä.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1881/2006 liite tämän asetuksen liitteen mukaisesti.
   2 artikla
   Asetuksen (EY) N:o 1881/2006, sellaisena kuin se on muutettuna tällä asetuksella, liitteessä olevassa 3.5 alajaksossa (Arseeni (epäorgaaninen)) olevia arseenin enimmäismääriä sovelletaan 1 päivästä tammikuuta 2016.
   Elintarvikkeita, jotka eivät ole näiden enimmäismäärien mukaisia mutta jotka on laillisesti saatettu markkinoille ennen soveltamisen alkamispäivää, voidaan kyseisen päivämäärän jälkeen edelleen pitää kaupan vähimmäissäilyvyysajankohtaan tai viimeiseen käyttöpäivään saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 37, 13.2.1993, s. 1.
   
      (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
   
      (3)  Scientific Opinion on Arsenic in Food. EFSA Journal 2009; 7(10):1351.
   
      LIITE
      Muutetaan asetuksen (EY) N:o 1881/2006 liite seuraavasti:
      
                  1)
               
               
                  Lisätään 3.4 alajakson (Epäorgaaniset tinayhdisteet) jälkeen alajakso seuraavasti:
                  
                              ”3.5
                           
                           
                              
                                 Arseeni (epäorgaaninen) (50) (51)
                           
                           
                               
                           
                        
                              3.5.1
                           
                           
                              Kiehauttamaton (non-parboiled) hiottu riisi (kiillotettu tai valkoinen riisi)
                           
                           
                              0,20
                           
                        
                              3.5.2
                           
                           
                              Kiehautettu (parboiled) riisi ja esikuorittu riisi
                           
                           
                              0,25
                           
                        
                              3.5.3
                           
                           
                              Riisivohvelit, riisivohvelikeksit, riisikeksit ja riisikakut
                           
                           
                              0,30
                           
                        
                              3.5.4
                           
                           
                              Riisi, joka on tarkoitettu imeväisille ja pikkulapsille tarkoitettujen elintarvikkeiden valmistukseen (3)
                           
                           
                              0,10”
                           
                        
            
                  2)
               
               
                  Lisätään loppuviitteet (50) ja (51) seuraavasti:
                  
                              ”(50)
                           
                           
                              As(III):n ja As(V):n summa
                           
                        
                              (51)
                           
                           
                              Riisi, esikuorittu riisi, hiottu riisi ja kiehautettu (parboiled) riisi sellaisena kuin se on määritelty Codex-standardissa 198–1995”.